" Kronos" (uit die Brandaan-siklus) deur D.J. OPPERMAN
"KRONOS" DJ Opperman Om ruite en die deure van my huis buig in die oggendmis 'n boaslang soos om 'n glas die vingers van 'n vuis, en hou in ligrooi gordels my gevang dat ek besef met alle wisselinge van gevoelens, van getye en die tyd, bly ek binne die vlees en reekse ringe van 'n groot bruin boa wat sy stert vasbyt. Soms op 'n oggend waan ek my verlos: rooi vink en vlinder tuimel in die son, by Weza werk houthakkers in die bos en om die trein verskuif die horison. Maar snags sien ek hy hou die kosmos styf gevange in die Melkweg van sy lyf.